TAHI IPAS
Oleh: Satu Lima Tiga, Tanjung
Jadi ada kesah pamudaan, Amat wan Udin malam Sanaian mabok sambil bajalanan. Di tangah jalan bapandiran kuciakan baduduaan kada karuan tampuh, maranyau sapanjang jalan. Rahatan asik bajalan pas di tangah jalan talihat pina babungkal mahijau, sakalinya tahi sapi, maklum malam Sanaian garubak sapi laluan matan Tanjung maarah ka Kalua bulikan.
Nang bangaran bedua ne mabuk, ngalih ae bajalan, hanyunyung-hanyunyung kaya baombak jalan. Maka parak banar sudah tajajak tahu sapinya, lalu manangkap ae si Amat ka tangan Udin sambil baucap, “Din, Din, ada tahi sapi tu, hati-hati kalo pina tajajak!”
“Mana? Lain tahi sapi tu,” jar Udin.
“Nah iya ae, cuba kam itihi dahulu!” jar Amat.
“Ah, lain, kayanya daun banarae ini,” jar Udin pulang.
“Eeh leh, tapi Din ae biasanya amunnya tahi sapi tu hangat dijapai, coba pang kam japai, Din!” jar Amat manyuruh.
Lalu majapai Udin ne ka tahi sapi tadi, sakalinya hangat.
“Nh, hangat Mat ae, eh tapi jer urang tu bila tahi sapi tu pahit inguhnya, cobai pang rasa’i Mat!” jar Udin manyuruh.
Lalu marasai Amat ne te.
“Nah am, pahit Din’ae, dasar bujur tahi sapi ini,” jar Amat.
“Hahahaha, untung kada tajajak tadi leh?” jar Udin.
“Eeh, dasar pintar kita ne, jaka tajajak pas bau tahi sapi batis kita,” jar Amat sambil bajalan pulang.
mri_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn dik_Latn bjn_Latn bjn_Latn bjn_Latn